Bavainiškė

Bavainiškė – viensėdis Švenčionių rajono savivaldybėje, 8 km nuo Švenčionių.

Etimologija 

Liaudies etimologija pasakoja, kad prie Lino šaltinio kariai gydydavosi žaizdas. Išsigydę grįždavo į kunigaikščio pulkus, o luoši pasilikdavo. Pastaruosius vadindavo bevainiais ( – „be karo“). Vėliau ir vieta, kurioje jie apsigyveno, pavadinta Bavainiške.

Geografija 

Bavainiškės viensėdį supa gražūs miškai, kuriuose auga daug uogų ir grybų, aplink nuostabus kraštovaizdis, supa įvairaus dydžio kalneliai, lomos. Šiaurinėje kaimo pakalnėje tyvuliuoja švaraus vandens Sėtikio ežeras iš kurio į pietus išteka labai švaraus vandens upelis Sėtikis, jame veisiasi upėtakiai. Į Sėtikio ežerą įteka mažas, apie 15 m ilgio upeliukas, kuris išteka iš požeminio Verdenės šaltinio. Vanduo jame yra labai švarus ir labai šaltas, žiemą neužšąlantis. Net ir dabar atvažiuoja nemažai žmonių pasisemti šio vandens. Liaudyje laikomas gydomuoju, jame daug mikroelementų, ypač geležies, juo žmonės gydydavo akių ligas ir konstatuodavo, kad pradėdavo geriau regėti.

Istorija 

Bavainiškės kaime apie 1940–1956 metus gyveno 7 šeimos, bet prasidėjus kolektyvizacijai, daugelis buvo priversti išsikelti į aplinkines kolūkines gyvenvietes. Kaimas elektrifikuotas tik prieš 30-35 metus.

Gyventojai

Šaltiniai 

Švenčionių rajono savivaldybės gyvenvietės